《夜梦吕洞宾仙翁忽忆戊午西游岳阳楼老木居士》
元代·方回

夜来忽梦洞宾仙，四十年前戊午年。
老树精祠观画像，岳阳楼醉诵诗篇。
喜逢巾裹真相似，获接杯行岂偶然。
唤起沅湘旧游兴，洞庭飞过水如天。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。